રાણાવાવ તાલુકામાં ફરજ બજાવતા શિક્ષકો દ્વારા એક નાટકની રચના કરવામાં આવી અને પછી એ નાટકને દરેક પે સેન્‍ટર શાળાઓમાં જઈ ભજવવામાં આવ્‍યું ત્‍યાં પ્રેક્ષકો તરીકે પણ પ્રાથમિક શાળાના શિક્ષકો હતા. આ નાટકના માધ્‍યમથી યોગ્‍ય ફાળો મળે તો સરસ પુસ્‍તકાલયનું નિર્માણ કરી શકાય તેવી અપીલ આ તકે શિક્ષકો પાસે કરવામાં આવી. જેને તમામ સારસ્‍વત મિત્રોએ વધાવી લીધી અને ખોબલા ભરીને ફાળો આપ્‍યો. રાણાવાવ તાલુકાની શાળાઓમાં ફરજ બજાવતા શિક્ષકો તરફથી રૂ.૧,૧૧,૧૧૧/- નું ભંડોળ એકઠું થયું.